આ અંગે જનમાર્ગના દિપક ત્રિવેદીએ એક વાતચીતમા કહ્યુ છે કે,અમદાવાદ શહેરમા કુલ મળીને ૯૭ કિલોમીટરના વિસ્તારમાં જનમાર્ગ દ્વારા ૨૫૦ જેટલી બસો દોડાવવામા આવી રહી છે આ બસો પૈકી ૨૨૫ જેટલી બસો એ. સી. છે. જનમાર્ગ દ્વારા અમદાવાદ શહેર અને શહેર બહાર ઝુંડાલ સુધી દોડાવવામા આવતી બસોના અનુભવે એમ જોવા મળ્યુ છે કે,બીઆરટીએસ કોરીડોરમાં ખાનગી વાહનોને પાબંધી ફરમાવતુ જાહેરનામુ શહેર પોલીસ કમિશનર દ્વારા બહાર પાડવામા આવ્યુ હોવા છતાં પણ રોજબરોજ શહેરના વિવિધ ક્ષેત્રમાં આવેલા બીઆરટીએસના કોરીડોરમાં ટુ વ્હીલરથી લઈને ઓટોરિક્ષા સહિતના અન્ય વાહનો દોડાવવામા આવી રહ્યા છે.